section_heading: Povijest
paragraph_text: Promjenom klime, prije otprilike 30 milijuna godina, močvara se postepeno pretvarala u travnjak. Vremenom su voda i vjetar erodirali dio travnjaka, postepeno nagrizajući slojeve zemlje i kamena. Ta erozija je proces koji se ni do današnjih dana nije zaustavio. Oluje su nosile i iz korijena čupale travu ostavljajući iza sebe pustoš, blato i ogoljelu zemlju koje su ispirali brojni potoci oblikujući stijene u brežuljke i kupole, koje je sunčeva vrelina zapekla i stvorila čvrst materijal na površini.